**รายงานการประชุมสภาเทศบาลตำบลเกาะยาว**

**สมัยวิสามัญ ครั้งที่ 2/2563**

**วันอังคารที่ 29 กันยายน ๒๕63**

**เวลา 09.3๐ น.**

**ณ ห้องประชุมสภาเทศบาลตำบลเกาะยาว**

**.......................................................................................**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑. | นายประยูร เริงสมุทร | ประธานสภาเทศบาลตำบลเกาะยาว |  |  |
| ๒. | นายสุชน วาหะรักษ์ | รองประธานสภาเทศบาลตำบลเกาะยาว |  |  |
| ๓. | นางเสาวคนธ์ เริงสมุทร | สมาชิกสภาเทศบาลตำบลเกาะยาว |  |  |
| ๔. | นางสาวเมษา กุลบัส | สมาชิกสภาเทศบาลตำบลเกาะยาว |  |  |
| ๕. | นายอมร ศรีสมุทร | สมาชิกสภาเทศบาลตำบลเกาะยาว |  |  |
| ๖. | นายโชติ ทองย้อย | สมาชิกสภาเทศบาลตำบลเกาะยาว |  |  |
| ๗. | นางสาวกมลา ชำนินา | สมาชิกสภาเทศบาลตำบลเกาะยาว |  |  |
| ๘. | นางสาวพัชรินทร์ สุภาพ | สมาชิกสภาเทศบาลตำบลเกาะยาว |  |  |
| ๙. | นายจำรัส หยั่งทะเล | สมาชิกสภาเทศบาลตำบลเกาะยาว |  |  |
| 10. | นายสมพร ดำสมุทร | สมาชิกสภาเทศบาลตำบลเกาะยาว |  |  |
| 11. | นายสำเริง ราเขต | สมาชิกสภาเทศบาลตำบลเกาะยาว |  |  |
| 12. | นายอรินทร์ ประสานการ | สมาชิกสภาเทศบาลตำบลเกาะยาว |  |  |
| 13. | นายถาวร ขุนทอง | เลขานุการสภาเทศบาลตำบลเกาะยาว |  |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑. | นายพีรยุทธ์ มาตรักษา | นายกเทศมนตรี |  |  |
| ๒. | นายสมศักดิ์ วาหะรักษ์ | รองนายกเทศมนตรี |  |  |
| ๓. | นายประเสริฐ ศรีเหมาะ | รองนายกเทศมนตรี |  |  |
| ๔. | นายหมาด อุหลัง | ที่ปรึกษานายกเทศมนตรี |  |  |
| 5. | นางวรฉัตร คงเกื้อ | เลขานุการนายกเทศมนตรี |  |  |
| 6. | นางสาวสมัย ระบำเพลิง | หัวหน้าสำนักปลัดเทศบาล |  |  |
| 7. | นางสาวบุญธิดา เก็บทรัพย์ | พยาบาลวิชาชีพชำนาญการ |  |  |
| 8. | นางสาวณัฐกฤตา อักษรกูล | นักวิชาการเงินและบัญชีชำนาญการ |  |  |
| 9. | นางสาวจริญญา ทองศรีอ่อน | นักวิชาการคลังชำนาญการ |  |  |
| 10. | นายปรัญชัย ชูรักษ์ | นายช่างโยธาปฏิบัติงาน |  |  |

**การประชุมสภาเทศบาลตำบลเกาะยาว**

**สมัยวิสามัญ ครั้งที่ 2/2563**

**วันอังคารที่ 29 กันยายน ๒๕63**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

1. นายประยูร เริงสมุทร ประธานสภาเทศบาลตำบลเกาะยาว
2. นายสุชน วาหะรักษ์ รองประธานสภาเทศบาลตำบลเกาะยาว
3. นางเสาวคนธ์ เริงสมุทร สมาชิกสภาเทศบาลตำบลเกาะยาว
4. นางสาวเมษา กุลบัส สมาชิกสภาเทศบาลตำบลเกาะยาว
5. นายโชติ ทองย้อย สมาชิกสภาเทศบาลตำบลเกาะยาว
6. นางสาวพัชรินทร์ สุภาพ สมาชิกสภาเทศบาลตำบลเกาะยาว
7. นายจำรัส หยั่งทะเล สมาชิกสภาเทศบาลตำบลเกาะยาว
8. นายสมพร ดำสมุทร สมาชิกสภาเทศบาลตำบลเกาะยาว
9. นายสำเริง ราเขต สมาชิกสภาเทศบาลตำบลเกาะยาว
10. นายอรินทร์ ประสานการ สมาชิกสภาเทศบาลตำบลเกาะยาว
11. นายอมร ศรีสมุทร สมาชิกสภาเทศบาลตำบลเกาะยาว
12. นายถาวร ขุนทอง เลขานุการสภาเทศบาลตำบลเกาะยาว

**ผู้ลาประชุม**

* 1. นางเสาวคนธ์ เริงสมุทร
  2. นางสาวเมษา กุลบัส
  3. นายอมร ศรีสมุทร
  4. นายสำเริง ราเขต

**ผู้มาร่วมประชุม**

1. นายพีรยุทธ์ มาตรักษา นายกเทศมนตรีฯ
2. นายสมศักดิ์ วาหะรักษ์ รองนายกเทศมนตรีฯ
3. นายประเสริฐ ศรีเหมาะ รองนายกเทศมนตรีฯ
4. นายหมาด อุหลัง ที่ปรึกษานายกเทศมนตรีฯ
5. นางสาวสมัย ระบำเพลิง หัวหน้าสำนักปลัดเทศบาล
6. นางบุญธิดา การเรียบ พยาบาลวิชาชีพชำนาญการ
7. นางสาวณัฐกฤตา อักษรกูล นักวิชาการเงินและบัญชีชำนาญการ
8. นางสาวจริญญา ทองศรีอ่อน นักวิชาการคลังชำนาญการ
9. นายปรัญชัย ชูรักษ์ นายช่างโยธา

/.....เริ่มประชุม

-2-

**เริ่มประชุม เวลา 09.30 นาฬิกา**

**นายถาวร ขุนทอง** เมื่อที่ประชุมพร้อม นายถาวร ขุนทอง นักวิเคราะห์นโยบายและแผนชำนาญการ

**เลขานุการฯ** ทำหน้าที่เลขานุการสภาเทศบาล เชิญสมาชิกสภาเข้าประจำที่ประชุม

ประกาศอำเภอเกาะยาว เรื่อง เรียกประชุมสภาเทศบาลตำบลเกาะยาว สมัยวิสามัญ ครั้งที่ 2 ประจำปี พ.ศ. 2563

ด้วยประธานสภาเทศบาลตำบลเกาะยาว ได้ยื่นคำร้องขอเปิดประชุมสภาเทศบาลตำบลเกาะยาว เพื่อให้เป็นไปตามพระราชบัญญัติเทศบาล พ.ศ. 2496 และระเบียบกระทรวงมหาดไทยว่าด้วยการประชุมสภาท้องถิ่น พ.ศ. 2547 ในระหว่างวันที่ 28 กันยายน 2563 - 12 ตุลาคม 2563

นายอำเภอเกาะยาวในฐานะผู้ช่วยผู้ว่าราชการจังหวัดพังงา ควบคุมดูแลเทศบาลตำบล ให้ปฏิบัติตามอำนาจหน้าที่โดยถูกต้องตามกฎหมาย และโดยอาศัยอำนาจตามคำสั่งจังหวัดพังงา ที่ 569/2556 ลงวันที่ 18 มีนาคม 2556 พิจารณาแล้วเห็นว่าเป็นการจำเป็นเพื่อประโยชน์แห่งเทศบาล จึงเรียกประชุมสภาเทศบาลตำบลเกาะยาว สมัยวิสามัญ ครั้งที่ 2 ประจำปี 2563 ในระหว่างวันที่ 28 กันยายน 2563 - 12 ตุลาคม 2563 ประกาศ ณ วันที่ 21 กันยายน 2563 นายบัญญัติ ปะนะรัตน์ ปลัดอำเภอ (จพง.ปค.ชำนาญการพิเศษ) รักษาราชการแทนนายอำเภอเกาะยาว

วันนี้มีสมาชิกสภาเทศบาลอยู่ในตำแหน่ง 11 คน มาประชุม 7 คน ลา 4 คน ครบองค์ประชุมแล้ว จึงขอเชิญประธานสภาเทศบาลทำหน้าที่ประธานในที่ประชุม

**นายประยูร เริงสมุทร** ขอบคุณเลขานุการสภาเทศบาล

**ประธานสภาฯ**

**ระเบียบวาระที่ 1** **เรื่องที่ประธานแจ้งให้ที่ประชุมทราบ**

**นายประยูร เริงสมุทร** ขอเชิญนายกเทศมนตรีตำบลเกาะยาว

**ประธานสภาฯ**

**นายพีรยุทธ์ มาตรักษา** เรียนประธานสภาเทศบาล และสมาชิกสภาเทศบาลตำบลเกาะยาว ทุกท่าน **นายกเทศมนตรี** กระผมนายพีรยุทธ์ มาตรักษา นายกเทศมนตรีตำบลเกาะยาว ขอแจ้งดังนี้

/.......ร่างเทศบัญญัติ

**-3-**

**ร่างเทศบัญญัติเทศบาลตำบลเกาะยาว เรื่อง งบประมาณรายจ่ายประจำปีงบประมาณ พ.ศ. 2564** ตามที่สภาเทศบาลตำบลเกาะยาว พิจารณาให้ความเห็นชอบร่างเทศบัญญัติ เรื่อง งบประมาณรายจ่ายประจำปีงบประมาณ พ.ศ. 2564 และส่งร่างเทศบัญญัติดังกล่าวมายังนายอำเภอเกาะยาว เพื่อเสนอให้ผู้ว่าราชการจังหวัดพังงาพิจารณา ความละเอียดปรากฏตามหนังสือที่อ้างถึง นั้น

ผู้ว่าราชการจังหวัดพิจารณาแล้วเห็นว่า เพื่อประโยชน์ของประชาชนและเทศบาลตำบลเกาะยาวเป็นสำคัญ ประกอบกับเพื่อให้สามารถประกาศใช้เป็นเทศบัญญัติได้ทันในวันที่ 1 ตุลาคม 2563 จึงอาศัยอำนาจตามาตรา 62 วรรคสามแห่งพระราชบัญญัติเทศบาล พ.ศ. 2496 และที่แก้ไขเพิ่มเติม เห็นชอบร่างเทศบัญญัติเทศบาลตำบลเกาะยาว เรื่อง งบประมาณรายจ่ายประจำปีงบประมาณ พ.ศ. 2564 สำหรับการเบิกจ่ายงบประมาณตามเทศบัญญัตินี้ให้เป็นไปโดยยึดกฎหมาย ระเบียบที่เกี่ยวข้อง รวมถึงคำนึงถึงความจำเป็นและประหยัด สอดคล้องกับแนวทางปฏิบัติที่กระทรวงมหาดไทยกำหนด ทั้งนี้ ให้นำข้อสังเกต/ข้อแนะนำประกอบการตรวจร่างเทศบัญญัติฯ ไปพิจารณาในการใช้จ่ายงบประมาณด้วย จึงแจ้งมาเพื่อพิจารณาดำเนินการต่อไป ของแสดงความนับถือ นายโชตินรินทร์ เกิดสม รองผู้ว่าราชการจังหวัดพังงา ปฏิบัติราชการแทนผู้ว่าราชการจังหวัดพังงา

**ร่างเทศบัญญัติเทศบาลตำบลเกาะยาว เรื่อง การควบคุมการเลี้ยงหรือปล่อยสุนัขและแมว พ.ศ. ......**

ตามที่ส่งร่างเทศบัญญัติ เรื่อง การควบคุมการเลี้ยงหรือปล่อยสุนัขและแมว พ.ศ. .... เพื่อให้ผู้ว่าราชการจังหวัดพังงาให้ความเห็นชอบ ความละเอียดปรากฏตามหนังสือที่อ้างถึง นั้น

จังหวัดพังงา พิจารณาแล้วมีความเห็นดังนี้

* + 1. นายกเทศมนตรีตำบลเกาะยาวได้เสนอร่างเทศบัญญัติ เรื่อง การควบคุมการเลี้ยงหรือปล่อยสุนัขและแมว พ.ศ. .... ต่อสภาเทศบาลตำบลเกาะยาว เพื่อพิจารณาให้ความเห็นชอบซึ่งร่างเทศบัญญัติข้างต้นเป็นไปตามอำนาจหน้าที่ของเทศบาลตามความในมาตรา 60 (2) แห่งพระราชบัญญัติเทศบาล พงศ. 2496 และที่แก้ไขเพิ่มเติมประกอบมาตรา 29 แห่งพระราชบัญญัติการสาธารณสุข พ.ศ. 2535 และที่แก้ไขเพิ่มเติม รวมถึงเนื้อหาร่างเทศบัญญัติฉบับนี้สอดคล้องตามคำแนะนำและตัวอย่างร่างข้อบัญญัติท้องถิ่นของคณะกรรมการสาธารณสุข เรื่อง การควบคุมการเลี้ยงและการปล่อยสัตว์เพื่อการป้องกันและควบคุมโรคพิษสุนัขบ้าและเหตุรำคาญ พ.ศ. 2561
    2. สภาเทศบาลตำบลเกาะยาวได้ประชุมพิจารณาร่างเทศบัญญัติฉบับนี้ ในคราวประชุมสภาสมัยสามัญ สมัยที่ 3 ประจำปี พ.ศ. 2563 จากวาระที่ 1 รับหลักการ เมื่อวันที่ 10 สิงหาคม 2563 วาระที่ แปรญัตติ และไปสู่วาระที่ 3 เห็นชอบเป็นเอกฉันท์ให้ตราเป็นเทศบัญญัติ ในวันที่ 14 สิงหาคม 2563 จึงเป็นการปฏิบัติตามข้อ 45 ข้อ 47 ข้อ 49 และข้อ 52 แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และที่แก้ไขเพิ่มเติม

/.....3. จากข้อ

**-4-**

* + 1. จากข้อ 1 และ 2 ประกอบกับเพื่อประโยชน์ในการดูแล ป้องกันและควบคุมโรคพิษสุนัขบ้าในหมู่ประชาชนและเทศบาลตำบลเกาะยาวเป็นสำคัญ จึงอาศัยอำนาจตามมาตรา 62 วรรคสาม แห่งพระราชบัญญัติเทศบาล พ.ศ. 2496 และที่แก้ไขเพิ่มเติมให้ความเห็นชอบร่างเทศบัญญัติเทศบาลตำบลเกาะยาว เรื่อง การควบคุมการเลี้ยงหรือปล่อยสุนัขและแมว พ.ศ. .... และขอส่งร่างเทศบัญญัติข้างต้นคืนมาเพื่อลงนามประกาศใช้เป็นเทศบัญญัติต่อไป จึงเรียนมาเพื่อดำเนินการต่อไป ขอแสดงความนับถือ นายจำเริญ ทิพญพงศ์ธาดา ผู้ว่าราชการจังหวัดพังงา

**นายประยูร เริงสมุทร** ขอบคุณนายกเทศมนตรีตำบลเกาะยาว

**ประธานสภาฯ**

**ที่ประชุม** รับทราบ

**ระเบียบวาระที่ 2 เรื่องรับรองรายงานการประชุมครั้งที่แล้ว**

**นายประยูร เริงสมุทร** ขอให้ที่ประชุมตรวจสอบดู หากมีข้อความใดผิดพลาดหรือตกไปขอให้ยกมือขอ**ประธานสภาฯ** แก้ไขได้

**นายสมศักดิ์ วาหะรักษ์** เรียนประธานสภาเทศบาล และสมาชิกสภาเทศบาลตำบลเกาะยาว ทุกท่าน **รองนายกเทศมนตรี** กระผมนายสมศักดิ์ วาหะรักษ์ รองนายกเทศมนตรีตำบลเกาะยาว

ให้ดูหน้าที่ 12 บรรทัดที่ 3 ข้อความเดิม “อย่างที่ทองกองคลังพูด” แก้ไขเป็น “อย่างที่ทางกองคลังพูด”

หน้าที่ 12 บรรทัดที่ 6 ย่อหน้าหลักการและเหตุผล ข้อความเดิม “ผมว่าคุกคิดให้ดีนะครับ” แก้ไขเป็น “ผมว่าคุณคิดให้ดีนะครับ”

**นายประยูร เริงสมุทร** ท่านผู้ใดจะขอแก้ไขอีกหรือไม่ หากไม่มีผมจะขอมติจากที่ประชุม

**ประธานสภาฯ**

**ที่ประชุม** ไม่มีผู้ใดขอแก้ไข

**นายประยูร เริงสมุทร** **ท่านผู้ใดเห็นว่ารายงานการประชุมครั้งที่ผ่านมามีความถูกต้องและรับรองขอให้ประธานสภาฯ ยกมือ**

**ที่ประชุม**  ยกมือเห็นชอบเป็นเอกฉันท์ รับรองรายงานการประชุมครั้งที่แล้ว

**ระเบียบวาระที่ 3 เรื่องติดตามผลการประชุมครั้งที่แล้ว**

**นายประยูร เริงสมุทร** ท่านผู้ใดมีเรื่องจะติดตามผลการประชุมครั้งที่แล้วบ้าง

**ประธานสภาฯ**

**ที่ประชุม**  ไม่มีเรื่องที่จะติดตาม

/.......ระเบียบวาระ

**-5-**

**ระเบียบวาระที่ 4 เรื่องเสนอให้ที่ประชุมพิจารณา**

**นายประยูร เริงสมุทร 4.1 ญัตติขออนุมัติกันเงินงบประมาณที่ยังไม่ได้ก่อหนี้ผูกพันในปีงบประมาณ ประธานสภาฯ 2563 ขอ ชี้แจงเชิญนายกเทศมนตรี**

**นายพีรยุทธ์ มาตรักษา** เรียนประธานสภาเทศบาล และสมาชิกสภาเทศบาลทุกท่าน กระผมนายพีรยุทธ์ **นายกเทศมนตรี** มาตรักษา นายกเทศมนตรีตำบลเกาะยาว ขอชี้แจงดังนี้

**ญัตติขออนุมัติกันเงินงบประมาณที่ยังไม่ได้ก่อหนี้ผูกพันในปีงบประมาณ 2563**

**หลักการและเหตุผล** ตามเทศบัญญัติงบประมาณรายจ่าย ประจำปีงบประมาณ พ.ศ. 2563 และตามระเบียบวาระการประชุมสภาเทศบาลตำบลเกาะยาว สมัยสามัญ สมัยที่ 2 ประจำปี พ.ศ. 2563 ลงวันที่ 26 พฤษภาคม 2563 และระเบียบวาระการประชุมสภาเทศบาลตำบลเกาะยาว สมัยวิสามัญ ครั้งที่ 1/2563 ลงวันที่ 24 กรกฎาคม 2563

**ข้อเท็จจริง** เทศบาลตำบลเกาะยาวมีความจำเป็นจะต้องดำเนินโครงการต่อไปนี้ จำนวน 3 โครงการ

1. โครงการจัดซื้อเวทีอลูมิเนียม จำนวนเงิน 400,000.00 บาท
2. โครงการก่อสร้างซุ้มเฉลิมพระเกียรติ จำนวนเงิน 1,050,000.00 บาท
3. โครงการปรับปรุงระบบตีเส้นจราจรภายในเขตเทศบาล 437,000.00 บาท

ซึ่งหาตัวผู้รับจ้างไม่ได้ และขอกันแบบไม่ก่อหนี้จำนวน 1,837,000.00 บาท และเพื่อเป็นประโยชน์แก่ประชาชนในเขตเทศบาล

**ระเบียบข้อกฎหมาย** ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติม หมวด 5 การกันเงิน ข้อ 59 ในกรณีที่มีรายจ่ายหมวดค่าครุภัณฑ์ที่ดินและสิ่งก่อสร้างยังมิได้ก่อหนี้ผูกพัน แต่มีความจำเป็นจะต้องใช้จ่ายเงินนั้นต่อไปอีก ให้องค์กรปกครองส่วนท้องถิ่นรายงานขออนุมัติกันเงินต่อสภาท้องถิ่นได้อีกไม่เกินระยะเวลาหนึ่งปี

**นายประยูร เริงสมุทร** ขอบคุณนายกเทศมนตรีครับ มีสมาชิกท่านใดจะเสนอความเห็นเพิ่มเติมบ้าง หรือ**ประธานสภาฯ** จะพิจารณาเห็นชอบหรือไม่ประการใด ขอเชิญครับ

**ที่ประชุม** ไม่มีสมาชิกท่านใดเสนอความเห็นเพิ่มเติม

**นายประยูร เริงสมุทร** หากไม่มีผมจะขอมติจากที่ประชุม **ท่านผู้ใดอนุมัติให้กันเงินงบประมาณที่ยังประธานสภาฯ** **ไม่ได้ก่อหนี้ผูกพันในปีงบประมาณ 2563 ขอให้ยกมือ**

/........ที่ประชุม

**-6-**

**ที่ประชุม**  ยกมือเห็นชอบอนุมัติให้กันเงินงบประมาณที่ยังไม่ได้ก่อหนี้ผูกพันในปีงบประมาณ 2563

**ระเบียบวาระที่ 5 เรื่องอื่น ๆ**

**นายประยูร เริงสมุทร** ท่านผู้ใดมีเรื่องที่จะเสนอเข้าระเบียบวาระที่ 5 เรื่องอื่น ๆ บ้าง ถ้ามีขอเชิญ

**ประธานสภาฯ**

**นายโชติ ทองย้อย**  กราบเรียนประธานสภา สมาชิกสภาเทศบาลทุกท่าน กระผมนายโชติ ทองย้อย

**สมาชิกสภาฯ** สมาชิกสภาเทศบาล เขต 1 ผมอยากทราบการทำถนนหน้าตลาดในเขตเทศบาลที่ยังเป็นหลุมเป็น บ่อ ระยะเวลาการดำเนินงานเท่าไร ก็อยากให้นายกเทศมนตรีตำบลเกาะยาวชี้แจงหน่อยครับ

**นายพีรยุทธ์ มาตรักษา** เรียนประธานสภาเทศบาล และสมาชิกสภาเทศบาลทุกท่าน กระผมนายพีรยุทธ์

**นายกเทศมนตรี** มาตรักษา นายกเทศมนตรีตำบลเกาะยาว ในส่วนของเรื่องการทำถนน เนื่องจากวันก่อนทางบริษัทผู้รับเหมาได้ดำเนินการก่อสร้างถนนกาลัญกุล ได้มีการตรวจงานของคณะกรรมการตรวจงานจ้าง เนื่องจากบางจุดยังไม่ผ่าน ทางเทศบาลตำบลเกาะยาวได้ทำหนังสือถึงผู้ให้ดำเนินการมาซ่อมแซมแก้ไข และบริษัทผู้รับเหมาก็ยังยืนยันว่าทางบริษัทยินดีให้เสียค่าปรับ ซึ่งทางเจ้าหน้าที่พัสดุก็ได้ทำหนังสือแจ้งไป 4 ครั้งแล้วให้มาแก้ไข ช่วงนี้ทางบริษัทก็ได้มาแก้ไขบางจุดตามที่คณะกรรมการตรวจงานจ้างได้ระบุ ตอนนี้ทางเทศบาลตำบลเกาะยาวยังไม่ได้จ่ายเงินให้กับผู้รับจ้าง ตอนนี้ทางผู้รับจ้างได้โดนปรับไปแล้วประมาณเกือบ 100 วัน

**นายสุชน วาหะรักษ์** กราบเรียนประธานสภา สมาชิกสภาเทศบาลทุกท่าน กระผมนายสุชน วาหะ**สมาชิกสภาฯ** รักษ์ สมาชิกสภาเทศบาล เขต 1 ผมก็มีอยู่ 2 เรื่อง คือ

1. ตะแกรงฝาครอบคูระบายน้ำทางเข้าซอยโรงน้ำแข็ง พอเวลามีรถวิ่งผ่านมันจะมีเสียงดัง
2. ถนนที่เลยบ้านประธานสภาเทศบาลที่มีท่อประปาตัดขวางถนน มันจะเป็นช่องอยู่ อยากให้ช่วยหาอะไรไปอุดร่องตรงนั้นเอาไว้ เพราะมีชาวบ้านเขาบอกมา

**นายโชติ ทองย้อย**  กราบเรียนประธานสภา สมาชิกสภาเทศบาลทุกท่าน กระผมนายโชติ ทองย้อย

**สมาชิกสภาฯ** สมาชิกสภาเทศบาล เขต 1 อยากจะให้ทางฝ่ายกองช่างช่วยชี้แจงสักหน่อยว่ามันจะออกมาในรูปแบบไหนเกี่ยวกับการทำถนน ขอบคุณครับ

**นายปรัญชัย ชูรักษ์**  กราบเรียนประธานสภาเทศบาล คณะผู้บริหาร และสมาชิกสภาทุกท่าน กระผม

**นายช่างโยธาฯ** นายปรัญชัย ชูรักษ์ ตำแหน่ง นายช่างโยธาปฏิบัติงาน ก็อย่างที่นายกเทศมนตรีตำบลเกาะยาวพูด โครงการการทำถนนหน้าตลาด ผู้รับจ้างได้ทำไปแล้ว และทางเทศบาลตำบลเกาะยาวได้เข้าไปตรวจงานก็พบข้อตำหนิในหลายจุดก็เลยสั่งให้ผู้รับจ้างแก้ไข โดยที่ทางเทศบาลตำบลเกาะยาวยัง

/.....ไม่ได้จ่ายเงิน

**-7-**

ไม่ได้จ่ายเงินแม้แต่บาทเดียว ซึ่งแบ่งงานเป็น 2 งวด งวดแรกก็ยังไม่ได้เบิกจ่าย งวดที่ 2 ก็ยังไม่ได้เบิกจ่าย ตอนนี้ค่าปรับประมาณสามแสนกว่าบาทเกือบ ๆ สี่แสนบาท ซึ่งผู้รับจ้างเองเขาก็ทำหนังสือมายังเทศบาลตำบลเกาะยาวว่าเขายินดีที่จะให้ทางเราปรับโดยไม่มีเงื่อนไข และเขาก็ยินดีจะดำเนินการแก้ไขให้เรียบร้อย ซึ่งตอนนี้ถ้าทุกคนขับรถผ่านหน้าตลาดก็จะเห็นว่าได้มีการรื้อถอนอะไรกันแล้ว ซึ่งมีจุดที่ต้องแก้ไขคร่าว ๆ อยู่ประมาณ 7 – 8 ตารางเมตร ซึ่งเหตุผลที่ต้องแก้คือผิวหน้ามันเริ่มมีการร่อน ผมเองก็ได้ไปชี้จุดที่รื้อให้เขาเรียบร้อยแล้ว ขอบคุณครับ

**นายโชติ ทองย้อย** ประมาณกี่แผงครับ

**สมาชิกสภาฯ**

**นายปรัญชัย ชูรักษ์** จำนวนแผงถ้านับ 3x10 เมตร ประมาณ 5 – 6 แผง

**นายช่างโยธาฯ**

**นายจำรัส หยั่งทะเล** กราบเรียนประธานสภา สมาชิกสภาเทศบาลทุกท่าน กระผมนายจำรัส หยั่งทะเล

**สมาชิกสภาฯ** สมาชิกสภาเทศบาล เขต 2 ผมอยากฝากนายกเทศมนตรีตำบลเกาะยาว คือ

* เรื่องสนามฟุตบอล ที่เคยคุยกันมานานแล้วนะครับ
* เรื่องฝาครอบคูระบายน้ำที่หน้าเซเว่นฯ และหน้าสวนเฉลิมพระเกียรติฯ ก็อยากให้ทางกองช่างช่วยตรวจสอบดูว่าจุดไหนบ้างที่ชำรุด ก็จะได้ซ่อมแซมแก้ไขไปพร้อม ๆ กัน
* เรื่องถนน ก็อยากจะฝากทางกองช่างให้ช่วยไปดูด้วยนะครับเวลาที่เขามีการซ่อมแซมถนน

**นายสุชน วาหะรักษ์** ผมขอเสริมจากคุณจำรัส หยั่งทะเล เรื่องก่อสร้างถนนอยากให้ช่างช่วยบอกให้เขา**สมาชิกสภาฯ** ทำตอนกลางวันได้ไหมครับ อย่าทำเวลากลางคืนเพราะมันอันตราย

**นายโชติ ทองย้อย** ผมอยากถามทางเจ้าหน้าที่กองสาธารณสุขและสิ่งแวดล้อม ตอนนี้ในเรื่อโควิด-19

**สมาชิกสภาฯ** เป็นอย่างไรบ้าง เพราะเดือนหน้าก็จะมีนักท่องเที่ยวมาก็อยากให้ช่วยแนะนำการป้องกันอะไรต่าง ๆ ขอบคุณครับ

**นางสาวบุญธิดา การเรียบ** กราบเรียนประธานสภาเทศบาล คณะผู้บริหาร และสมาชิกสภาทุกท่าน ดิฉัน**พยาบาลวิชาชีพฯ** นางสาวบุญธิดา การเรียบ ตำแหน่ง พยาบาลวิชาชีพชำนาญการ

* ในส่วนกองสาธารณสุขและสิ่งแวดล้อม ตอนนี้ในเรื่องของโควิด-19 ก็อาจจะมีระลอกที่ 2 แต่ทั้งนี้ก็ต้องมีการควบคุม และต้องดูแลตัวเองในเรื่องของการสวมหน้ากากอนามัย เว้นระยะห่าง ตามที่คราวที่แล้วได้เคยพูดถึง และก็ได้มีหนังสือมาในเรื่องของการป้องกันโรคตามที่ได้ชี้แจงไปในไลน์กลุ่มเทศบาลตำบลเกาะยาวแล้ว ในส่วนตรงนี้ก็ต้องป้องกันตัวเองด้วย

/.....- การจัดการ

**-8-**

* การจัดการขยะ ซึ่งตอนนี้ที่ IUCN ได้เข้ามาเกี่ยวข้องกับการจัดขยะทั้งหมดมี 3 ตำบล และที่ได้ไปประชุมวันนั้นเขาจะให้ทั้งตำบลประมาณสองแสนบาทเพื่อบริหารจัดการโดยที่มีกำนัน ผู้ใหญ่บ้าน องค์การบริหารส่วนตำบล และเทศบาล ก็ได้มีคณะกรรมการหนึ่งชุดซึ่งเขาให้ร่วมกันทำโครงการให้ชุมชนเลือกว่าเราจะดำเนินการไปในรูปแบบไหน โดยที่ว่าเอาเงินมาแล้วก็จะต้องมีโครงการ ก็คิดว่าวันนี้ทางกำนันก็ได้ส่งโครงการเป็นที่เรียบร้อยแล้ว เพราะโครงการนั้นจะเป็นการจัดการขยะโดยที่เอาเงินมาก้อนหนึ่งแล้วสามารถบริหารจัดการ เป็นนวัตกรรมหรือว่าในการรักษาด้านสิ่งแวดล้อม และเดี๋ยวจะมีเจ้าหน้าที่ลงมาทำในเรื่องของโครงการวน ในเรื่องของการจัดการพลาสติกที่เหลือใช้ โดยที่ว่าเราล้างเสร็จรวบรวมใส่ถุงแล้วก็อัดแน่น และจะมีเจ้าหน้าที่ไปจัดเก็บอีกทีหนึ่ง และขอให้ทุกท่านช่วยเผยแพร่ประชาสัมพันธ์ในพื้นที่ใกล้เคียงทราบด้วยคะ และอีกอย่างในเรื่องของเทศบัญญัติเรื่องการควบคุมหรือปล่อยสุนัขและแมว ตามที่นายกเทศมนตรีตำบลเกาะยาวได้ชี้แจงไปแล้ว ก็ให้คนที่ยังไม่ได้ลงทะเบียนหมาแมว ก็ให้มาลงทะเบียนได้ที่กองสาธารณสุขและสิ่งแวดล้อมได้ทุกวันคะ

**นายโชติ ทองย้อย** คือระเบียบเทศบาลตำบลเกาะยาวว่าด้วยการใช้อาคารสถานที่ ห้องประชุม และ

**สมาชิกสภาฯ** หนังสือเอกสารฉบับนี้ในทางสภาเทศบาลของเราดูแล้วจะขาดเหลือหรือว่าเพิ่มเติมอะไรเรื่องใช้อาคารสถานที่ เพราะถ้าขาดก็จะได้เพิ่ม ก็อยากจะให้ชี้แจงเพิ่มเติม

**นายถาวร ขุนทอง** กราบเรียนประธานสภาเทศบาล คณะผู้บริหาร และสมาชิกสภาทุกท่าน กระผม

**นักวิเคราะห์ฯ** นายถาวร ขุนทอง ตำแหน่ง นักวิเคราะห์นโยบายและแผนชำนาญการ คือนี่เป็นแค่ร่างเท่านั้น ก็เอามาให้ดูรายละเอียดว่ามีอะไรบ้าง เป็นอย่างไร ครับ

**นายพีรยุทธ์ มาตรักษา** วันที่ 8 – 10 ตุลาคม 2563 โครงการจิตอาสา ให้สมาชิกสภาทุกท่านเข้า

**นายกเทศมนตรี** ร่วมโครงการ และถ้ามีประชาชนท่านใดสนใจก็ให้มาลงชื่อได้เลย ซึ่งจะเป็นโครงการที่เราร่วมกับองค์การบริหารส่วนตำบลเกาะยาวน้อย จะมีผู้เข้าร่วมแห่งละ 50 คน ก็ขอให้ช่วยประชาสัมพันธ์ด้วยครับ

**นายปรัญชัย ชูรักษ์** ผมขอชี้แจงเรื่องของโซล่าเซลล์นะครับ หลาย ๆ ท่านอาจจะสงสัยว่าเรามีโซล่า

**นายช่างโยธาฯ** เซลล์แล้ว วันนี้ไฟฟ้าดับทำไมถึงใช้ไม่ได้ อันนี้เป็นระบบป้องกันของการไฟฟ้า ตัวแปลงไฟจากโซล่าเซลล์มันจะเป็นเซ็นเซอร์อยู่ตัวหนึ่งวัดว่ากระแสไฟของการไฟฟ้ามาหรือเปล่าก่อนที่เครื่องอิวอเตอร์จะทำงาน เพราะถ้าเกิดว่าไม่มีตัวนี้ไฟจากโซล่าเซลล์จะย้อนกลับไปในไฟระบบของการไฟฟ้าทำให้ระบบเขาเสียหาย แต่ปกติเราใช้ไฟจากโซล่าเซลล์เพราะว่าเซ็นเซอร์ตัวนี้มันจะวัดอยู่ทำให้เราประหยัดไฟตรงนั้น แต่กรณีไฟดับเราต้องทำใจว่าเขามีระบบป้องกันการเสียหายมันมากเกินที่เราจะรับผิดชอบ ขอบคุณครับ

/.......นางสาวณัฐกฤตา

**-9-**

**นางสาวณัฐกฤตา อักษรกูล** กราบเรียนประธานสภาเทศบาล คณะผู้บริหาร และสมาชิกสภาทุกท่าน ดิฉัน

**นักวิชาการเงินฯ** นางสาวณัฐกฤตา อักษรกูล ตำแหน่ง นักวิชาการเงินและบัญชีชำนาญการ จะแจ้งเรื่องการเงินนะคะ สำหรับปี 2564 งบประมาณของเราที่จะเข้ามาน่าจะไม่เป็นไปตามเป้า เพราะฉะนั้นเดือนแรกจะจ่ายได้เฉพาะเงินเดือน และก็ประมาณเดือนกุมภาพันธ์ – มีนาคม ถึงจะจ่ายเรื่องการก่อสร้างอะไรได้คะ

**นายจำรัส หยั่งทะเล** ผมมีอีกเรื่องคือไฟฟ้ารั่วที่มัสยิดซึ่งทางไฟฟ้าอำเภอเกาะยาวได้แจ้งผมมาว่าสายไฟ

**สมาชิกสภาฯ** มันอ่อน เพราะว่าที่ได้เกิดการละลายเมื่อวันก่อนทำให้เกิดการช็อตทำให้ต้องเปลี่ยนสายไฟใหม่ ตรงนี้ผมว่าทางเทศบาลตำบลเกาะยาวน่าจะลองไปตรวจสอบดำเนินการดูว่าจะต้องเปลี่ยนสายอะไรยังไงครับ

**นายประยูร เริงสมุทร** ท่านผู้ใดมีเรื่องที่จะเสนอเข้าระเบียบวารที่ 5 เรื่องอื่น ๆ อีกบ้าง

**ประธานสภาฯ**

**ที่ประชุม** ไม่มี

**นายประยูร เริงสมุทร** เมื่อไม่มี บัดนี้หมดเรื่องที่จะนำเข้าสู่ระเบียบวาระการประชุมแล้ว ขอปิดประชุม

**ประธานฯ**

**ปิดประชุมเวลา ๑1.20 น.**

(ลงชื่อ)............................................................................

(นายถาวร ขุนทอง)

เลขานุการสภาเทศบาลตำบลเกาะยาว

คณะกรรมการ**ตรวจรายงานการประชุม ได้ตรวจรายงานการ**สภาเทศบาลตำบลเกาะยาว สมัยวิสามัญ ครั้งที่ 2/2563 ในวันที่ 29 กันยายน 2563  **แล้วเห็นว่าถูกต้องตามระเบียบ**

(ลงชื่อ)............................................................

(นายจำรัส หยั่งทะเล)

(ลงชื่อ)................................................................

(นายสมพร ดำสมุทร)

/........(ลงชื่อ)........

**-10-**

(ลงชื่อ).............................................................................

(นางสาวพัชรินทร์ สุภาพ)

เทศบาลตำบลเกาะยาว ได้รับรองรายงานการประชุมสภาเทศบาลตำบลเกาะยาว สมัยวิสามัญ ครั้งที่ 2/2563 เมื่อคราวประชุมสภาเทศบาลตำบลเกาะยาว สมัยวิสามัญ ครั้งที่ 2/2563 ในวันที่ 29 กันยายน 2563 เป็นการถูกต้องแล้ว

(นายประยูร เริงสมุทร)

ประธานสภาเทศบาลตำบลเกาะยาว

.................................................